Start \_ Nyheder om video- og billedkommunikation \_ Kurser \_ CPH og Fødevarestyrelsen på videokursus\nVisual Story har uddannet medarbejdere fra to virksomheder i at arbejde med film. De to kursusforløb blev tilrettelagt i forhold til virksomhedernes målsætninger med det visuelle medie.\nHR-afdelingen i Købehavns Lufthavn vil selv producere et film til den interne branding.\nTo HR-medarbejdere har været på et fem-dages intensivt videokursus, hvor de både får nye kompetencer, udvikler strategi til et nyt filmformat og producerer de to første film, som i den kommende tid bliver distribueret i virksomheden.\nJesper, HR Udvikling & Intern Kommunikation: ”Fantastisk engageret og målrettet undervisning, hvor metoderne kan overføres 1:1 til virksomheden, når vi efterfølgende skal stå på egne ben og producere vores videoer selv.”\nFormatet hedder Mød din Kollega. Hver film er et kort portræt af en afdeling på ca. to minutter, hvor en medarbejder fortæller om sin arbejdsplads og om, hvordan han eller hun er med til at få hjulene til at køre rundt i virksomheden. De enkelte film skal vise den faglige stolthed, arbejdsglæden og mangfoldigheden i CPH, og hvordan alle medarbejdere understøtter CPH’s strategi.\nFilmformatet bliver understøttet af artikler, der uddyber fortællingen om de enkelte afdelinger. Filmene bliver distribueret via virksomhedens mobile intranet og som QR-koder i artiklerne.\nTina, HR Udvikling & Intern Kommunikation: ”Det giver stor værdi at få eneundervisning, og fordi man får et færdigt produkt ud af det.”\nSe de film som kursisterne producerede på kurset:\nFødevarestyrelsen vil være dygtigere til selv at udvikle film til den eksterne kommunikation. Otte medarbejdere fra Kommunikation har derfor været på kursus for at udvikle formater og skrive manuskripter så deres fotograf får et solidt kreativt grundlag at arbejde videre med. Via et to-dages intensivt kursusforløb udvikler kursisterne en køreklar visuel strategi med flere filmformater og manuskripter, som de kan sætte i produktion efter kursusforløbet.\nVisual Story’s videokurser: Video i kommunikatørens værktøjskasse\nKursusleder Peter Zeuthen\nKurset afholdes i samarbejde med klipper Wiebe van der Fliet, Web Video Academy


MONDAY, et sofabord alt i balance og lethed MONDAY : 58 x 28,5 x 41 cm (B x D x H) - bakke Ø 29 cm - Grå (RAL 7015), mått\nDette sofabord indeholder 2 bakker med cirkulær form indrettet i 2 forskellige højder. Praktisk og funktionel.\nSofabordets meget luftige design er enkelt og elegant med en arkitektur, der fremkalder vandliljer eller bakker i en skala.\nMONDAY kan bruges som et sofabord i din stue eller som en sofa kant.\nTabel: 58 x 28,5 x 41 cm (B x D x H)\nMONDAY, et sofabord alt i balance og lethed Grå (RAL 7015), mått\nMONDAY, et sofabord alt i balance og lethed Hvid (RAL 9016), matte\nMONDAY, et sofabord alt i balance og lethed Sort (RAL 9005), matte


Kortison kan skade bugspytkirtlen - Naturli\nHer er du Nyheder / Kortison kan skade bugspytkirtlen\nEt nyt svensk studie viser, at kortison i tabletform kan skabe betændelse (inflammation) i bugspytkirtlen. Inflammationen kan i visse tilfælde være livstruende.\nKortison hører til blandt steoriderne og bruges som receptpligtigt lægemiddel til at hæmme kroppens immunreaktioner. Det er også kendt under navnet binyrebarkhormon, og det bruges blandt andet til patienter, der lider af psoriasis, ledbetændelser, autoimmune sygdomme og astma.\nCykelryttere brugte kortison\nProfessionelle cykelryttere har også brugt kortison til at dæmpe hævelser og smerter, og det er flere gange blevet nævnt som et dopingmiddel, skønt det ikke har nogen dokumenteret præstationsfremmende effekt. Det er dog muligt, at cykelrytterne har anvendt astmamedicinen som en slags placebo, når psyken skulle have et ekstra spark før bjergetaperne.\nKortison øgede risiko for inflammation i bugspytkirtlen\nDen nye svenske undersøgelse fra Karolinska Institutet i Stockholm bygger på undersøgelsen af data fra 6000 patienter, der fik diagnosen akut pankreatit (betændelse i bugspytkirtlen) i årene 2006-2008. Disse data har man sammenlignet med data fra 61000 svenskere, der ikke har haft lidelsen. Undersøgelsen viste, at de mennesker, der havde fået kortison i tabletform havde 70 pct øget risiko for at blive ramt af akut pankreatit. Sammenhængen viste sig først efter tre dages forbrug af kortison, hvilket viser at det er lægemidlet og ikke den lidelse, de har fået kortisonen imod, der er skyld i betændelsestilstanden i bugspytkirtlen.\nKortison-patienter bør holde sig fra rygning og alkohol\nAkut pankreatit kan helbredes, men i 10-20 pct af tilfældene bliver lidelsen livstruende, når betændelsen nedbryder bugspytkirtlen. Dødeligheden er dog faldet de senere år. Sygdommen skyldes normalt galdesten eller overforbrug af alkohol, men for en stor del patienter har årsagen hidtil været ukendt.\nStudiets hovedforfatter, Omid Sadr-Azodi, understreger, at astmapatienter, der brugte kortison i inhalator, ikke havde en forhøjet risiko for at udvikle betændelse i bugspytkirtlen.\n– Men patienter, der påbegynder behandling med kortison i tabletform, bør undgå rygning og alkohol, der begge er risikofaktorer ved inflammation i bugspytkirtlen, siger Omid Sadr-Azodi.\nKilder: Ki.se, sundhed.dk


Over de sidste to år har der været en stigning på 150% af antal ansøgere til uddannelsen Elektrisk Energiteknologi på Aarhus Universitet. Uddannelsen er i massiv fremgang, og det ser ikke ud til, at det ændrer sig. Bare i år er der forventet yderligere stigning i antal ansøgere, hvilket også har resulteret i, at man både har en sommer- og en vinterstart på studiet.\n”Det er en stor forandring, vi har været igennem. De sidste to år er interessen for studiet steget markant, og det har betydet, at vi har øget antallet af studiepladser, samtidig med at karaktersnittet for uddannelsen næsten er steget med en hel karakter,” siger lektor Björn Andressen fra Aarhus Universitet.\nEn af grundende til studiets succes er det nye energilaboratorium på Aarhus Universitet, der siden 2016 har stået som det største i Norden. Laboratoriet er helt nyt, hvilket betyder, at muligheden for at teste, lære og skabe er stor.\n”Vi har nogle rigtige gode uddannelsesmæssige rammer, der betyder at vi undervisningsmæssigt og forsøgsmæssigt kan være med på højeste niveau, og det kan selvfølgelig være en af grundende til, at man synes, studiet er ekstra interessant,” siger Bjørn Andressen, som også er laboratorieansvarlig på Aarhus Universitet.\nEn af de mange studerende, som studerer Elektrisk Energiteknologi, er Alina Løbner, som synes, de uddannelsesmæssige rammer er med til at give en ekstra motivation, når man tager af sted om morgenen.\nJeg søgte ind, fordi jeg synes, det er et utrolig spændende emne og en spændende problemstilling. Der er nogle klimamæssige udfordringer, som er spændende at lære om og prøve at være med til at løse. Men det er klart, at et laboratorium, som er så godt som dette, giver en ekstra motivation, og en ekstra lyst til at være her.\nFørsteårsstuderende Alina Løbner


Handelsbetingelser | Viper-Flex\nPå www.viper-flex.com kan du bestille varer til levering i hele EU samt Norge, USA, Canada, Mexico, Sydafrika og Australien.\nHvis du ønsker, at bestille varer til lande udenfor de nævnte lande – kontakt os på mail: orders@viper-flex.com.\nwww.viper-flex.com modtager betaling med følgende betalingskort:\nwww.viper-flex.com bruger en godkendt betalingsserver, der krypterer alle dine kortoplysninger med SSL (Secure Socket Layer) protokol. Det betyder, at man ikke kan aflæse dine informationer.\nAlle køb over kr. 1.600,- DKK inkl. moms sendes omkostningsfrit via GLS til nærmeste pakkeshop. Leveringstid 1-3 hverdage.\nKøb under 1.600,- DKK inkl moms sendes med GLS til nærmeste pakkeshop for 75,- DKK inkl. moms. Leveringstid 1-3 hverdage.\nAndre lande i EU samt Norge:\nAlle køb sendes med UPS for 125,- DKK inkl. moms. Leveringstid op til 5 hverdage.\nUSA, Canada, Mexico, Sydafrika og Australien:\nAlle køb sendes med UPS eller DDHL – extra cost for shipping overseas. Leveringstid op til 8 hverdage.\nVed ikke brofaste forbindelser skal forventes yderligere omkostninger.\nDer tages forbehold for udsolgte eller udgåede varer, men hvis en vare er udsolgt/udgået, vil du hurtigt blive kontaktet af vores kundeservice via mail eller telefon.\nDin ordre bliver leveret af GLS i nærmeste pakkeshop.\nDer gives 2 års reklamationsret på varer købt på www.viper-flex.com. Reklamationsretten gives i henhold til købeloven, omfattende fabrikations- og materialefejl, der konstateres ved varens normale anvendelse. Reklamationsretten dækker ikke fejl, skader eller slitage direkte eller indirekte opstået som følge af forkert betjening, ringe vedligeholdelse, vold eller uautoriserede indgreb.\nReklamation over fejl og mangler, som bør opdages ved sædvanlig undersøgelse af varen, skal meddeles www.viper-flex.com indenfor rimelig tid, hvilket er inden for to måneder efter, at du har konstateret fejl eller mangler på varen og gerne så snart det opdages. Varen kan efterfølgende sendes retur til vores webshop for reparation eller ombytning/refundering.\nNår varen er returneret til os og såfremt reklamationen godkendes, vil varen enten blive repareret, byttet til en anden vare eller du får købesummen refunderet til din konto. Vi forbeholder os altid retten til at reparere varen. Du skal selv betale returneringsomkostningerne. Husk at medsende en kopi af din kvittering for købet af varen. Vi modtager ikke pakker sendt på efterkrav.\nVil du gøre brug af din reklamationsret, kan du kontakte os pr. mail på customerservice@viper-flex.com. I meddelelsen skal du gøre os tydeligt opmærksom på, at du ønsker at udnytte din reklamationsret.\nDer gives 14 dages fuld returret på varer købt på www.viper-flex.com. Perioden regnes fra den dag, hvor du modtager ordren. Dine udgifter forbundet med købet inkl. evt. fragtomkostninger refunderes. Omkostningerne i forbindelse med returneringen skal du dog selv afholde.\nFortrydelse af køb skal anmeldes til os senest 14 efter købet og fra fortrydelsen skal du senest 14 dage efter returnere forsendelsen.\nFor at modtage hele købsbeløbet retur må du altså gøre det samme, som man kan i en fysisk butik. Du må afprøve varen, men ikke tage den i egentlig brug. Det er derfor en betingelse, at varen tilbageleveres i samme stand, som du modtog den i.\nVil du gøre brug af din fortrydelsesret, kan du kontakte os pr. mail på customerservice@viper-flex.com. I meddelelsen skal du gøre os tydeligt opmærksom på, at du ønsker at udnytte din fortrydelsesret.\nSkulle det mod vores forventning ske, at du ikke er tilfreds med den service vi har givet dig,\nkan du indgive en klage til Konkurrence- og Forbrugerstyrelsens Center for Klageløsning, Carl Jacobsens Vej 35, 2500 Valby. Du kan klage til Center for Klageløsning via www.forbrug.dk.\nEU-Kommissionens online klageportal kan også anvendes ved indgivelse af en klage. Det er særlig relevant, hvis du er forbruger med bopæl i et andet EU-land. Klage indgives her: http://ec.europa.eu/odr. Ved indgivelse af en klage skal du angive vores e-mail info@viper-flex.com.\nVed bestilling af varer skal dit navn, adresse, telefonnummer og e-mailadresse oplyses. Disse oplysninger skal bruges til levering af din ordre samt til fremsendelse af ordrebekræftelse og leveringsstatus.\nVi forstår og respekterer vigtigheden af privatliv på internettet. Vi afslører derfor ikke information om vores kunder til tredjepart, med mindre det er nødvendigt for at implementere en transaktion.\nIngen personlige oplysninger, der registreres på www.viper-flex.com, bliver på noget tidspunkt overdraget, solgt eller gjort tilgængelige for tredjepart. Alle informationer transmitteres eller opbevares ikke krypteret, men bliver opbevaret på betryggende vis, og er kun tilgængelige for betroede medarbejdere hos www.viper-flex.com.\nDer benyttes cookies på www.viper-flex.com. Disse bliver først og fremmest brugt til, at gemme simple oplysninger, der er med til at forbedre brugervenligheden af webshoppen. Du kan også vælge, når du bestiller, at dine kontaktoplysninger skal gemmes til næste gang, du bestiller, så dit næste køb bliver hurtigere for dig (denne funktion er valgfri). Det er derfor vigtigt, at du har aktiveret cookies i din browser, når du handler hos os. Du kan altid slette gemte cookies på din computer igen.\nAdfærdsbaseret individuelt målrettet af annoncering, så vi kan vise dig de produkter, som vi formoder, er mest relevante for dig.\nwww.viper-flex.com er den officielle online forretning for Viper Flex Aps. Vores adresse er:


En anden fremtid på dagsordenen | KPnet\nEn anden fremtid på dagsordenen\nLeder Kommunistisk Politik 12, 2014\nVed årsskiftet tager vi fat på anden halvdel af et årti præget af krig og krise, af stærk social polarisering, voksende uro og skærpede klassekampe. Igen og igen viser det kapitalistiske og imperialistiske system, at det ikke har noget at tilbyde.\nDet giver ikke ungdommen løfter om en bedre fremtid – eller en fremtid overhovedet. Det tynger et stadig større antal af klodens indbyggere ned i desperat og ydmygende fattigdom. Ingenting er sikret under kapitalismen.\nHvis man troede, at ’velfærdssamfundet’ ville sikre én i alderdommen, eller ’det sociale sikkerhedsnet’ vil tage sig af de svageste, hårdest udsatte og mest ramte, kan man godt tro om igen.\nKapitalismen og imperialismen er et råddent system. Og et system i krise – over hele verden.\nDe borgerlige medier mørklægger de omfattende klassekampe, som finder sted i alle regioner af verden. Pludselig eksploderer kampene, i de seneste måneder som f.eks. i Burkina Faso og Haiti.\nFolkene sætter en anden fremtid på dagsordenen: revolutionen og socialismen.\nFlere og flere erkender, at masseprotester og harme ikke er nok.\nFor at den ny fremtid kan skabes, må der bygges stærke kommunistiske partier, som er det historisk udviklede redskab til at lede kampen for det nye samfund. De er nøglen til fremtiden, og derfor er marxismen-leninismen og kommunismen så forhadt af den dødsdømte kapitalisme og dens repræsentanter, der sidder på magten i dag og frygter at miste den.\nDe har altid haft antikommunisme og ødelæggelse af arbejderklassens partier på programmet, og de viger ikke tilbage for noget for at slå dem ned. Derfor genoplives også den mest reaktionære ondskab, fascismen og den ekstreme højrefløj, i disse år.\nDe marxistisk-leninistiske partier og den marxistisk-leninistiske verdensbevægelse er på vej frem. Dens organisation – Den Internationale Konference af Marxistisk Leninistiske Partier og Organisationer – har fejret 20-året for sin dannelse i en situation med intern vækst, med stadig større indflydelse i klassekampen i de enkelte lande og på verdensplan.\nMen der mangler fortsat stærke organisationer og partier i de fleste lande, og i mange er organisationerne stadig små og begrænsede i deres virksomhed.\nDet er også en kamp med og mod tiden, der kan afgøre klassekampens skæbne i det ene eller andet land.\nHvor mange kan blive ved med at tro på den fremtid, de kapitalistiske og imperialistiske politikere – i Danmark og alle andre steder – forkynder, når de måler den med realiteterne og de faktiske tendenser?\nDet går baglæns, tingene bliver værre, samfundene knirker og hænger dårligere og dårligere sammen.\n’Velfærdsstaten’ er brudt sammen og afløst af den iskolde ’konkurrencestat’, der tilpasses monopolernes og storkapitalens og ikke folkets behov.\nDer er fuld gang i valgkampen i Danmark. Venstre med deres blå blok – som med Lars Løkkes ord vil have ’lønninger som i Tyskland og skatter som i Sverige’ og i øvrigt vil ’have sulten tilbage’ – håber på at genvinde regeringsmagten ved endnu en gang at gøre det til et valg om fremmede, om muslimer og terror og lov og orden.\nMen blå og ‘rød’ blok er direkte ansvarlige for både flygtningestrømme og islamistisk ekstremisme. Krigene mod Saddam Hussein i Irak og Moammar Gaddafi i Libyen førte til indsættelse af islamistiske regimer og til skabelsen af et monstrum som Islamisk Stat.\nDanmark bomber igen i Irak og vil tilbage militært i Afghanistan. Det er to nye krige på bare ét år, 2014.\nFolketings-blokkene står sammen om integration i EU, om tilslutning til ’bankunionen’ og om fjernelse af retsundtagelsen.\nOg de står sammen med EU og USA, ikke bare om imperialismens militære offensiv, men også dens politiske og økonomiske.\nDe to blokke skærper retorikken og afgrænser sig fra hinanden for at vinde eller bevare regeringsmagten. Og det kan gentages igen og igen, uden at blive mindre sandt, at de fører samme politik på alle grundlæggende spørgsmål, og det gør ikke den store forskel, hvem er er statsminister for hvilken koalition.\nValget – også i 2015 – består i at opbygge et folkeligt og revolutionært alternativ til de to fallitblokke, herunder i at opbygge et stærkt marxistisk-leninistisk kommunistisk parti, et stærkere APK!\nRedaktionen 7. december 2014


Nærværsmennesket – Eat my Shorts\nJeg spår facebooks død – jeg spår netværksmenneskets endeligt. Vi hyper omkring sociale medier og overser signalerne i den kommende voksengeneration. Det skal hertil siges at jeg alene dømmer det udfra min egen børnefloks adfærd – de er henholdsvis 18, 12 og 10 år. Ingen af dem bruger facebook særligt meget – de har været der, de kan ikke se værdi. De er trætte af den evige distancerede tilstedeværelse, de er strætte af at alle deres relationer profitoptimeres – de gider ikke tankegangen om at alt skal tilføje værdi eller alt skal optimere.\nOg et eller andet sted er det en forunderlig altmodish liniær tankegang der ligger som grunddogme for netværkstanken. Fundamentalt taler vi stadig om at maximere – at øge – at vækste – om det er relationer, vores egen me-værdi eller vores tilstedeværelse online. Men hvem siger at væksttankegangen er en bæredygtig strategi. Hvad hvis den nye generation for en gang skyld ser rigtigt – født ind i en overflod – begynder de endeligt at reducere. De vil ikke flere medier, de vil ikke flere opkoblinger – de vil kun have venner de reelt har mødt og reelt kan lide. De vil nærværet fordi de er vokset op med distancen og den konstante online præsens imponerer dem ikke – tværtimod.\nNærværsmenneskets måler værdi i tid, i kvalitative relationer og i ægthed. Jo mere tid du bruger med mig, jo højere værdsætter jeg dig. Jo længere tid du tager om at svare, jo mere har du tænkt dig om. Min datter er træt at de evige bips på mobilen, mine sønner bruger ikke facebook. De er kun 10 og 12 og de er ikke imponeret og jo, alle deres venner er derinde, men de bruger det heller ikke. Facebook holdes i live af netværksmennesket højtideligt tro på egen vigtighed – på jagten efter merværdi i relationen. Og så er det her jeg må sige jeg selv har +700 venner og er derinde hver dag – for ganske vist er jeg ikke netværksmenneskegenerationen – men jeg vil så gerne. Men en dag tør jeg måske være så modige som min 10 og 12 årige børn og sige: “jeg bruger det jo ikke rigtig til noget”.\nDe tanker har jeg tænkt, men aldrig sat ord på. Jeg må sige, at jeg har det meget på samme måde. Jeg er der, men tiden der bliver brugt på det er mindre og mindre, både hvad angår Facebook og hende.dk. Det er nok Facebook, der bliver efterladt eller undladt hurtigere end hende.dk, men jeg ser en tendens og den går kun i én retning.\nDet føles ikke en gang vemodigt, for det er udviklingen. Min i hvert fald. Der er bare så meget et andet sted. IRL om du vil.\nJeg ville ønske, at jeg kunne være enig med dig… Men jeg tror desværre, at det skyldes, at du har ret så fornuftige børn… statistikker viser det modsatte, og ligeledes oplever jeg også det modsatte af, hvad du oplever…\nMen vi kunne da som forældre prøve at gøre vores til, at din profeti kommer til at holde… så facebook og lign., rent faktisk “kun” bliver en platform.\n@Zemma > jeg tror væksten stammer mestendels fra folk i vores alder og generation og den vækst vil standse og langsomt reduceres. Når vores børn er voksne er onlioneadfærden anderledes og i højere grad præget af et andet værdisæt end vores.\nMåske jeg blot overfortolker signaler, men én ting har min snart 15 år på nettet lært mig – intet er for evigt og platforme kommer og går.


Marts måned - der er en masse der skal gøres i haven - Livsnyderhaven\nLad os bare se det i øjnene – der er en masse der skal gøres i haven i marts måned, hvis man skal være klar når haven folder sig ud. For nogle kommer det som en overraskelse, at man skal være igang allerede nu. Men jeg har travlt, rigtig travlt – både ude i haven og inde i mine vindueskarme.\nJeg har lavet en lille “to – do liste” til dig der er ny i haveverden, da der er mange der har efterspurgt sådan en. For hvad kan man egentlig gå igang med der ude?\nDer er nemlig rigtig mange ting…\nKom igang med dine Dahlia knolde. Få dem hentet frem fra kælderen eller hvis du aldrig har prøvet det -køb nogle. Jeg har en metode som virker for mig, så mon ikke den også virker for dig?\nDahlia knolde lægges til forspiring i potter med dejlig jord over. Husk jorden skal kun ligge i et tyndt lag over planten. Jeg vander dem og sætter dem i drivhuset på et bord.\nDe tåler jo ikke frost, så sæt de mindre potter i en kapilærkasse eller andet som isolere – potter/ hundetæpper/ hvad du nu har. Potterne overdækkes med tynd fiberdug, som holder på varmen og lader solen trænge igennem i dagstimere.\nMine knolde er allerede begyndt at spire! Fiberdug kan købes på planteskolen og byggemarkeder.\nDet er nu de visne stauder i havens bede skal væk, så stauderne kan blive til lækre planter. Så frem med riven! Når man alligevel er igang så smid rosengødning. Ja det er allerede nu roserne skal gødes for første gang. Det regner en del den kommende måned, så det er perfekt at smide gødningen nu.\nDet er nu at kartoflerne skal ligges i vindueskarmen så de kan forspire, hvis du altså skal have kartofler i din have. Jeg har haft mine til forspiring i nogle uger og igår sat jeg dem i jorden i nogle PotatoPot spande. Jeg har brugt disse spande i nogle år og det fungerer godt for mig.\nHvis du ikke kender spandene så prøv at google det, de kan købes i de fleste byggemarkeder og plantecentre.\nJeg smider PotatoPot spandene i drivhuset med fiberdug over, så de kan stille og roligt kan udvikle sig og blive til lækre kartofler. Når det bliver varmere i vejret så kommer de til at stå udenfor.\nDe kartofler man selv laver smager bare bedre.\nMin køkkenhave består af nogle højbede lavet af pallerammer. Jeg har fjernet de gamle blade og tilføjet en masse god jord. Jorden har jeg købt i plantesække, det er nemt.\nNu står køkkenhaven klar, senere skal der sættes salat, rødbeder og andre lækre krydderurter. Men først når vejret bliver varmere.\nEr du ikke kommet med på bølgen endnu? Du kan sagtens nå det. Jeg har sået over 1000 frø og mine vindueskarme bugner. Jeg glæder mig til at få dem ud i orangeriet om nogle uger, da de fylder!\nMen det giver en fantastisk glæde at se frø blive til store sunde planter – også selvom det kun er basilikum man har sået.\nDen første kaffe i drivhuset, orangeriet eller på terrassen er fantastisk. Derfor nyder jeg den ekstra meget.\nDet er en vigtig “to do” på listen!


Tanker om et køkken | Søren Wiuff\nTanker om et køkken\nPosted by sorenwiuff under Mit køkken\nFra jeg begyndte som landmand at have kontakt med alle ”mine” restauranter, har tanken om at have mit eget køkken/ egen restaurant eksisteret. Nej faktisk før – i midten af firserne besøgte jeg Mølleskovly i Skals, hvor man kunne spise god mad på gården hos Johannes, – der startede drømmen. I dag har jeg meget respekt for det arbejde og den tænkn ing det kræver at drive en restaurant, så drømmen er blevet lidt forandret. Nu er et køkken blevet en realitet her på min gård . I sammenhæng med det jeg producerer og alle de dejlige mennesker i fødevarebranchen jeg kender, har jeg nu fået lavet rammerne for en lille gastronomisk legestue, som jeg gerne vil invitere alle interesserede til at deltage i. Mit køkken og de omgivende fysiske rammer , – marker afgrøder , evt . dyr og mikroorganismer, inviterer jer hermed til at deltage i følgende:\n1. Jeg vil lave nogle store events – mange – måske 8 om året eller flere, hvor kloge og godtfolk kan komme og mærke, føle , sanse, høre om hvordan man tænker – jord, planter, ukrudt, høst, tilberedning og nydelse af alt det der kan leve og gro her hos mig, ind i en større og nærere tilknytning til det at leve, spise og dø. Helt fra det simple, hvordan høster man en asparges, håndterer den og tilbereder den, til den ender i vores mund, som det ultimativt perfekte måltid?\nTil det komplicerede, hvilke kemiske, fysiske eller biologiske påvirkninger kan vi ændre og måske højne værdien og brugbarheden af f.eks. asparges med, samtidigt med at vi beskriver – så andre kan bruge det- hvad der sker.\nUnder dette punkt tænker jeg meget også at inddrage kompetente madfolk , der positivt kan battle mellem forsk. køkkentyper(ideologisk, etnisk, hvad ved jeg) sprænge grænser og styrke samarbejde.\n2. Jeg vil misbruge børn og deres nysgerrighed, i små lokale events, hvor de kan komme og – som ditto før i pkt. 1. mærke, føle , sanse, høre om hvordan man tænker – jord, planter, ukrudt, høst, tilberedning og nydelse af alt det der kan leve og gro her hos mig, ind i en større og nærere tilknytning til det at leve, spise og dø. Helt fra det simple, hvordan høster man en porre, håndterer den og tilbereder den, til den ender i vores mund, som det ultimativt perfekte måltid?\nMit sted skal være et åbent madlaboratorium for specielt formidling omkring grønsager til brug for især Holbæk Kommune, men gerne også alle andre med relation til børne grupper.\n3. Mit køkken /sted skal kunne bruges i relation til grupper fra ind og udland , som søger specifik viden om f. eks. Potentialer i Dansk Landbrug. Der vil jeg gerne samarbejde med alle andre landmænd/interesserede parter – gerne enkeltnørder som jeg selv,små producenter der går og snakker med bier , mikroølbryggerier til DLG, ARLA,DANISH CROWN og måske endda COOP om at lave noget som giver mening i fødevaremæssig sammenhæng.\n4. Selvfølgelig skal jeg selv også gå og hygge mig med alle mulige åndsvage gæringer af alt muligt i relation til kloge firmaer som Christian Hansen, NovoNordisk, eller hvad jeg nu synes er sjovt.\n5. Alle mine kokkevenner, skal have mulighed for at bruge stedet til kokkeskoler, som ”her høster vi på bondens mark og laver skøn, forståelig mad ud af det hele”.\n6. Mit sted forestiller jeg mig kan bruges også til specifik/generel formidling i diverse (alt tænkelige) medie- og mad sammenhænge.\nMin grundtanke bag det hele er , at det at fremskaffe fornuftige fødevarer til os åndssvage mennesker er og bliver det mest livsnødvendige emne fremover, på linie med kærlighed til livet og hinanden.\nMed glughul til 1.juledag\nTænk at have et køkken med svingdør\n4 kommentarer to “Tanker om et køkken”\n6. januar 2013 at 18:51\nHvor er det dog dejligt, at det er lykkedes dig at få din drøm til at gå i opfyldelse.\nJeg glæder mig rigtig meget til at se dit køkken – og måske endda få lov at lave mad i det 🙂\nTak Mette. Selvfølgelig skal du det.\nElisabeth Scamuzzi Says:\n26. januar 2013 at 10:53\nHørte om din eksistens for 2 dage siden og blev meget nysgerrig. Nu da jeg har læst din blog er jeg totalt oppe og køre. Vi skal altså bare have en snak sammen!\n“Stjernekokke laver fundraising middag” – for mig! « Søren Wiuff Says:\n14. februar 2013 at 19:51\n[…] så står det endelig næsten funklende fint og klar – mit nye køkken. For at skaffe kapital til at gøre det helt færdigt og opstarte driften, er der søndag den 3. […]\n31. december 2012 at 12:06


Endnu en gang kritiseres forsikringssektoren for at hvile på laurbærrene og blot læne sig tilbage, mens pengene strømmer ind, og endnu en gang afviser forsikringsselskaberne kritikken og fastholder, at der er masser af konkurrence.\nMads Sixhøj, Finansjournalist. Fold sammen\nFakta er, at forsikringsselskaberne efter en række magre år under krisen igen har gang i en særdeles lukrativ forretning. Priserne er på mange områder hævet, selskabernes udgift til erstatninger falder, og selskaberne bliver konstant bedre til at tarifere, det vil sige prissætte produkterne efter risiko.\nDet har de seneste år givet store overskud til gavn for aktionærerne i Topdanmark og Tryg, mens Alm. Brands underskudsgivende bankdrift år efter år er blevet reddet af et godt resultat på forsikringsdelen af virksomheden.\nDen lukrative forsikringsbranche i Danmark tiltrækker sig også opmærksomhed i udlandet. Den tidligere Tryg-chef Stine Bosse er nu bestyrelsesmedlem i den tyske forsikringsgigant Allianz, og hun har tidligere i Berlingske fortalt om, at udlandet sender misundelige blikke mod det attraktive danske forsikringsmarked.\nSpørgsmålet er så, hvorfor ingen udenlandske forsikringsselskaber forsøger at trænge ind på det danske marked og tage en bid af kagen. En del af svaret skal formentlig findes i, at de største danske forsikringsselskaber faktisk driver en særdeles effektiv forretning. Således ligger de største danske selskabers omkostningsprocent, der viser hvor stor en andel af præmieindtægterne, som anvendes til administration, i niveauet 15-17 pct., hvilket er fem-ti procentpoint lavere end hos konkurrenterne i Europa.\nDerudover sidder de store danske selskaber efter mange, mange år i branchen på en nærmest uvurderlig viden om danskernes skadeshistorik og deraf fremtidige risici, hvilket giver dem en klar fordel i at kunne prisfastsætte produkterne.\nDette er også et værn mod eventuelle angreb fra mindre forsikringsselskaber. De har simpelthen ikke den samme database, og derfor kan de nok vinde en masse kunder ved at føre en aggresiv kampagne med lave priser, men i sidste ende risikerer de at stå med alle de dårlige kunder, fordi de ikke har kunnet tarifere lige så præcist som de største selskaber.\nAltså sidder de store forsikringsselskaber i en favorabel position. Alle tjener godt, så hvorfor begynde at bekrige hinanden?\nDermed må konklusionen være, at det i høj grad er op til de utilfredse kunder at tage affære. Gang på gang viser undersøgelser, at der kan spares adskillige tusinde kroner ved at skifte forsikringsselskab.\nEn måde at undgå at skulle betale til et overskud til aktionærer, kan være de kundeejede selskaber såsom GF Forsikring, der tilbagebetaler overskud til kunderne. Men spørgsmålet er, om de er lige så effektivt drevne som de børsnoterede selskaber.\nUnder alle omstændigheder: Hvis den store priskrig på forsikringsmarkedet udebliver, er det i stedet op til den enkelte forsikringskunde at tage kampen op.